ฝั่งยาคุมกำเนิดมาแล้ว 2 ปี 8เดือน ตั้งแต่ 1 เมษา58 จนถึง25 ธันวาคม 60มีเพศสัมพันธ์ทุกวันหลั่งในตลอด ประจำเดือนเดือนกันยามา10วันเดือนตุลามา4วันและล่าสุด เดือนธันวาคมมา4วัน ต้นเดือนและจนรู้สึกแปลกๆเลยซื้อที่ตรวจครรภ์มาตรวจผลที่ตรวจออกมาเป็น น่าตาแปลกๆ ขึ้น 1ขีดอีกขีดนึงจ่างๆและเป็นสีแดงแบบเลอะๆ เป็นแบบนี้ 3 อัน อยากรู้ว่ามีสิทธิ์ที่จะ"ตั้งครรภ์"มากหรือน้อยแค่ไหนปล. ตรวจตั้งแต่เดือน พย.
สวัสดีค่ะ การฝังยาคุมกำเนิด (Implantation) สามารถเลือกได้ทั้งเเบบที่ ฝังแล้วสามารถคุมกำเนิดได้นาน 3 หรือ 5 ปี ขึ้นอยู่กับปริมาณยาฮอร์โมนที่บรรจุไว้ค่ะโดยที่ฮอร์โมนในตัวยาฝัง คือ ตัวโปรเจสเตอโรน ซึ่งจะมีความสามารถในการยับยั้งการตกไข่ เปลี่ยนแปลงมูกปากมดลูกให้เหนียว รวมไปถึงทำให้เยื่อบุโพรงมดลูกบางตัวลงดังนั้น การที่เยื่อบุบางลง จึงเป็นสาเหตุที่อาจมีเลือดออกกระปริบกระปรอยได้บ้างค่ะ หรือเมื่อใช้ไปนานระดับนึง เยื่อบุโพรงมดลูกอาจบางมากจนประจำเดือนหายไปเลย หรือนานๆกลับมาทีด้วยเลือดออกกระปริบกระปรอยซึ่งประสิทธิภาพของยาฝังคุมกำเนิดค่อนข้างดีค่ะ ถ้ายังอยู่ในระยะเวลาที่กำหนด โอกาสการตั้งครรภ์ อาจมีได้ แต่น้อยกว่าวิธีอื่นคือ 0.5% แต่การที่มีเลือดออกผิดปกติที่ไม่เหมือนเดิม ถูกต้องเเล้วค่ะ ที่ต้องตรวจปัสสาวะเพื่อดูการตั้งครรภ์ เนื่องจาก ถ้ามีการตั้งครรภ์เกิดขึ้นระหว่างการใช้ยาคุทกำเนิด จะเพิ่มโอกาสในการตั้งครรภ์นอกมดลูกได้ซึ่ง การตรวจปัสสาวะ ถ้ามีการตั้งครรภ์ ขึ้นจริงๆ จะขึ้นเปนเเถบ 2 แถมค่ะ ซึ่งต้องตรงกับตำแหน่งที่ เป็น C (Control) และ T (Test) ดังน้ัน ถ้าไม่ตรงแถบมีโอกาสที่จะไม่ใช่การตั้งครรภ์ค่ะ เเต่ถ้าตรงหรือขึ้นจางๆ เเล้วไม่แน่ใจ เเนะนำให้ตรวจซ้ำค่ะ โดยอาจใช้ยี่ห้ออื่นๆค่ะ ถ้ามีการตั้งครรภ์จริง เเนะนำให้ไปพบสูตินรีเเพทย์ค่ะ หรือ ถ้าลยังก่ำกึ่ง ไม่แน่ใจการไปพบเเพทย์ร่วมกับตรวจเลือดดูฮอร์โมนการตั้งครรภ์ ก็สามารถเป็นอีกทางเลือกที่ช่วยในการวินิจฉัยค่ะ